“เงินบาท” เปิดอ่อนค่า 37.73 บ. แนะจับตาประชุมกนง.-ทิศทางฟันด์โฟลว์
“เงินบาท” เปิด 37.73 บ. อ่อนค่าตามภูมิภาค แนะจับตาประชุมกนง.ในวันพุธนี้ และทิศทางฟันด์โฟลว์
“เงินบาท” เปิด 37.73 บ. อ่อนค่าตามภูมิภาค แนะจับตาประชุมกนง.ในวันพุธนี้ และทิศทางฟันด์โฟลว์
26 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 37.73 บาท/ดอลลาร์ ปรับตัวอ่อนค่าจากปิดตลาดเย็นวันศุกร์ที่ระดับ 37.46 บาท/ดอลลาร์ โดยเช้านี้เงินบาทยังคงทำสถิติอ่อนค่าสุดในรอบ 16 ปี ด้านสกุลเงินอื่นๆ เช่นสกุลเงินปอนด์ก็อ่อนค่ารุนแรงทำลายสถิติ หลังจากที่รัฐบาลอังกฤษมีนโยบายปรับลดภาษี ทำให้ตลาดกังวลว่าจะขาดดุลการคลังอย่างหนัก ขณะที่สกุลเงินดอลลาร์เช้านี้ปรับตัวแข็งค่าเร็ว
ทั้งนี้นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 37.55 – 37.80 บาท/ดอลลาร์ ปัจจัยที่ต้องติดตามช่วงนี้คือฟันด์โฟลว์ของต่างชาติ ส่วนในประเทศต้องติดตามผลการประชุมคณะกรรมการนโยบายการเงิน (กนง.) ในวันพุธนี้เป็นหลัก